
	Παρουσίαση  βιβλίου

της Ιουλίας Βασιλέα Παχνιώτου

ΛΗΜΕΡΙΑ - ΚΡΗΣΦΥΓΕΤΑ  ΑΓΩΝΑ 1955-59

ΠΙΤΣΙΛΙΑ - ΚΡΑΣΟΧΩΡΙΑ - ΦΑΣΟΥΛΑ - ΠΑΡΑΜΥΘΑ

Αφηγήσεις  Αγωνιστών
Σπίτι της Κύπρου

Το Σπίτι της Κύπρου με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας Κύπρου και της Ομοσπονδίας Κυπριακών Οργανώσεων Ελλάδος παρουσιάζουν  τη Δευτέρα 11 Νοεμβρίου 2019 και ώρα 19:00, στο Σπίτι της Κύπρου, Ξενοφώντος 2Α στο Σύνταγμα, το βιβλίο της Ιουλίας Βασιλέα Παχνιώτου ΛΗΜΕΡΙΑ - ΚΡΗΣΦΥΓΕΤΑ  ΑΓΩΝΑ 1955-59, ΠΙΤΣΙΛΙΑ - ΚΡΑΣΟΧΩΡΙΑ - ΦΑΣΟΥΛΑ – ΠΑΡΑΜΥΘΑ, Αφηγήσεις  Αγωνιστών.

Χαιρετισμό στην εκδήλωση θα απευθύνουν ο Πρέσβης Κυπριακής Δημοκρατίας κ. Κυριάκος Κενεβέζος και ο Πρόεδρος της Ομοσπονδίας Κυπριακών Οργανώσεων Ελλάδoς κ. Γιώργος Συλλούρης.

Για το βιβλίο θα μιλήσει ο Γενικός Γραμματέας της  Ένωσης Κυπρίων Ελλάδος δρ Αλέξιος Κωνσταντίνου. 

Αποσπάσματα από το βιβλίο θα διαβάσει η κ. Μαρία Ιωάννου, Δικηγόρος και Αντιπρόεδρος της Νεολαίας Ομοσπονδίας Κυπριακών Οργανώσεων Ελλάδος. 
Το βιβλίο αυτό είναι το αποτέλεσμα μιας μεγάλης έρευνας στους τομείς Πιτσιλιάς και Φασούλας-Παραμύθας, όπως ήταν διαχωρισμένοι κατά τη διάρκεια του αγώνα της ΕΟΚΑ 1955-59. Αποτελείται από πρωτογενές υλικό από ανθρώπους που είτε ήταν κατασκευαστές είτε είχαν άμεση σχέση με αυτά. Όπου υπήρχε δυνατότητα υπάρχουν φωτογραφίες. Για όσα  δεν διασώθηκαν υπάρχει  περιγραφή.

Η Ιουλία Βασιλέα Παχνιώτου γεννήθηκε στη Βάσα Κοιλανίου. Σπούδασε Ελληνική Φιλολογία στο Εθνικό και Καποδιστριακό Πανεπιστήμιο Αθηνών. Εργάστηκε ως καθηγήτρια σε σχολεία της Μέσης Εκπαίδευσης. Ήταν ιδρυτικό μέλος της Εταιρείας Λογοτεχνών Λεμεσού «Βασίλης Μιχαηλίδης». Το 1999 δημοσίευσε την ποιητική συλλογή Στίγματα και το 2012 την ποιητική συλλογή Αποστάγματα. Ποιήματά της περιλαμβάνονται σε ελληνικές και κυπριακές ανθολογίες. Μερικά έχουν μεταφραστεί στα αγγλικά, γαλλικά και γερμανικά και κάποια έχουν μελοποιηθεί. Το 2019 τιμήθηκε με το Παγκόσμιο Βραβείο Ποίησης από την International Art Academy, για την ποιητική συλλογή Περιαγωγή. Υπό έκδοση είναι το μυθιστόρημα   Μια φορά … αλλιώς.

